  Наталья Тетерина Туннэ, 1-тӥ шуркынмонэ, Удмуртиын пилемо луоз, дырын-дырын зороз но кот лымы усёз. Со сярысь Россиысь МЧС-лэн элькунъя валтӥсь управлениез ивортэ. Улосвылын нуназе 0…+5 градус луоз. Тӧл лымшор но шундыпуксён вискысь секундскын 8–13 метре пельтоз. Нуназе тӧллэн ӝоглыкез секундскын 15–18 метрозь вуоз. Зол тӧласькыку калыклы дэмлало ураме потатэк улыны, укноосты эскерыны, тыл кысон учырлы кулэ арбериос (фонарик, батарейкаос, шыртыл но сюсьтылъёс) дасяны. Водительёсты машина пуктон интыез чакласькыса бырйыны куро. Тегъёс: Ижкар Удмуртия куазь  